Sett deg, vennen.
Er du klar? Vi starter med armen din.
Teller du sammen med meg?
En, to, tre ...
Må du på do?
Eller er du bare din egen bestevenn?
God natt, Jonah.
- Har du gitt Sarah inhalatoren? - Ja.
- Har du børstet Jonah? - Ja.
Fint.
Husk at vi spiser middag hos broren min i morgen.
Craig hater meg.
Nei, han er bare født som en kødd.
Vil han respektere meg mer nå som jeg fikk opprykk?
Niks. Men han gleder seg nok til å vise oss den nye børstraktoren.
'Den er helt rå.'
'Matt svart, som Justin Bieber sin.'
Jeg er 41.
- Mor, jeg finner ikke boka mi. - Ta på sko.
Jonah, vi leker ikke nå. Gi meg den foten.
- Den. Ingen bananfot. - Jeg finner den ikke!
Du la den i min seng! Hold foten i ro. I ro!
Det er ikke vår parkeringsplass. Kjør til den andre.
Den andre er full. Vi må parkere her i dag.
Den andre plassen. Den andre plassen.
- Jeg har et møte med mrs. Bell. - Den andre plassen!
Møtet var for tre minutter siden. Nå parkerer vi her.
Jeg skulle vært hos mrs. Bell for tre minutter siden. Vi parkerer her.
- Få ham til å holde opp! - Du vet han trenger rutiner.
Herregud! Den andre er full. Vi parkerer her.
Den andre plassen! Den andre plassen!
Fornøyd nå?
Kom igjen.
Hei, Laurie. Beklager at jeg er så sen.
- Hele Regent sto bom stille. - Hei, Marlo.
- Har du barselperm? - Jeg hadde siste dag på fredag.
For en velsignelse.
Beklager å gjenta meg selv, men vi må snakke om Jonah.
Han har det fortsatt veldig vanskelig i klassen.
Nå er vi bekymret for den følelsesmessige utviklingen.
- Fra barnehage til skole er tungt. - Vi er i april.
Ja ...
Og han står foran en stor forandring.
Å. Ja. Ja, det har jeg tenkt på.
Jonah er skjønn. Vi elsker ham. Men han er ikke som barn flest.
Han er litt sær. Og det er 24 andre barn i klassen.
- Jonah må ikke ta all lærertiden. - Det skal ikke ramme de andre.
Vi kan dempe anfallene hjemme med en ny terapiform ...
Jonah trenger en hjelpelærer, som bare tar seg av ham-
- og er med ham hele dagen og gir ham ekstra støtte.
Det høres fantastisk ut. Har dere en sånn hjelpelærer?
Nei, vi har ingen hjelpelærere.
- Må jeg skaffe hjelpelærer selv? - Ja, du må ansette en.
- Skal jeg betale for hjelpelærere? - Han trenger bare en.
Det får jeg se på.
Vi tar vanligvis ikke slike hensyn, men vi elsker familien deres.
Takk. Det er jeg glad for. Det skal nok gå bra.
- Ha det bra. - Takk! I like måte. Ha det.
Neste!
Kan jeg ... Bare gi meg en koffeinfri latte på lettmelk.
Du vet vel at det er spor av koffein selv i koffeinfri?
- Vel, med denne ... - Bare så du vet det.
Vil du fortsatt ha den?
Ja. Og en muffin.
Marlo?
Vy?
Hei! Hva gjør du her ute?
Jeg skal i en bisettelse. Min venninnes far er død.
- Jeg beklager. - Nei, han var en dritt.
- Hva gjør du her? Bor du her nå? - Ja. To barn.
Alt ved det gamle.
Vel, jeg stikker, før kaffen blir like kald og mørk som mitt skjød.
- Har du nummeret mitt ennå? - Jeg har et gammelt nummer.
Det er det samme. Jeg bor fortsatt i Bushwick.
- På samme hybel? - Ja.
- Ring meg en dag. - Ja.
- Blir det gøy å treffe kusinene? - Ja.
- Er hunden løs? - Det lille kreket er ikke farlig.
- Hva var det hunden het? - Prosecco.
- Jeg tar livet av meg. - Hva?
- Mor tuller. Som en klovn. - Bært, bært ...!
- Er det onkel Craigs nye bil? - Ja.
- Kan vi også få en sånn? - Nei.
- De begynner bare å brenne. - Nå tuller mor igjen.
Derfor er den svart. Det har nok brent alt.
- Du lyver. - Ikke gå for nær.
- Hei! - Hei.
Jeg stjeler de nusselige støvlene.
- Hei, Elyse. - Hei.
- Vi har laget en hinderløype. - Det er Shasta, barnepiken vår.
- Vi har fått karaokeanlegg. - Stilig!
Shasta er herlig. Hun har master i småbarnspedagogikk.
Hun burde nesten instruere meg. Marlo, du gløder.
Jeg føler meg som en forlatt søppellekter.
På 80-tallet var det en enorm båt full av søppel.
Den drev opp og ned østkysten i ukevis. Hvor skulle de dumpe det?
Til slutt endte den i Brooklyn, der de brente alt søppelet.
Niende måned er grusom. Jeg kom meg knapt på helsestudio.
Familien Moreau er her!
Det blir en flott kveld. Hei, Drew. Godt å se deg. Marlo.
- Jeg er min egen klemmesperre. - Det har du alltid ønsket deg.
- Det er litt sant. - Når har du termin?
- Mandag. - Oi, ikke få det her.
Jo, i ofuro-badet. Vi fikk nettopp en japansk trestamp av Craigs sjef.
Min sjef ga meg influensa engang.
Tror vi det er gutt eller jente?
- Det er sikkert en gutt. - Marlo vil ikke vite det nå.
Men hvem trenger overraskelser i førtiåra?
Dere får vite det veldig snart. Spennende.
Ja.
Å ... Hvor skal barna sitte?
De får noe barnevennlig sammen med Shasta.
Makaroni med ost og trøfler og litt grønnsaker.
- Heldiggriser. - Da kan vi snakke sammen.
Siri, spill hiphop.
- Har dere kyllingnuggets? - Det er det eneste han spiser.
De er fulle av veksthormoner. Vet dere hva de gjør med kylling?
De kutter av dem nebbet så de ikke kan hakke hverandre.
Hvordan går det på jobben? Sist snakket vi jo om ...
Ingen fatter hva jeg gjør.
Jeg kontrollerer systemrutiner i protokonsernstrukturer.
Å ja, selvsagt. Høres gøy ut.
Vi har støtt på vanskeligheter, så det er krevende for tiden.
- Du drukner. Prosjektet er svært. - Ja, og i tillegg tre ...
Altså, den greia i magen din.
- Ja, tre barn. Vilt. - Det blir herlig.
Vi syntes det var herlig å få tre. Nummer tre er alltid lettest.
- Fred er så rolig. - Man kan bare ignorere ham.
- Rolig høres fint ut. - Ja, Jonah krever vel også sitt.
- Ikke negativt, da. Han er skjønn. - Han er litt sær.
Skolen vil at han skal ha en hjelpelærer.
Det høres jo fantastisk ut ... at de ser hvilke behov han har.
Ja, de er veldig opptatt av det.
Jeg skal vise deg noe tøft etter middagen.
- Jeg har sett firehjulstrekkeren. - Det er ikke den. Det er råtøft.
- Liker du det? - Når synger fuglene?
- Inspirert av mitt drømmested. - Epcot?
Tahiti!
Sett deg, din dust. Jeg lager en drink til deg.
Vi må prate. Jeg har en idé til en annerledes barselsgave.
- Er det penger? - Nei.
Jeg er ikke for fin til å ta imot penger.
Har du hørt om nattbarnepiker?
Alle vi kjenner har en.
Det er en vanlig barnepike som bare kommer om kvelden.
De blir en måneds tid og passer babyen om kvelden, -
-så mor og far får sove.
Ammer hun også?
Nei da! Vi er jo ikke i Middelalder-Kina.
Hun vekker deg så du kan ta deg av ...
- Ikke gjør det. - Så gir du henne babyen og sover.
Alle blir fornøyd.
En fremmed skal ikke knytte bånd til min nyfødte hver natt.
Det lyder som en film der barnepiken vil myrde familien, -
-og bare moren overlever.
- Vi hadde nattbarnepike. - Det kan jeg ikke huske.
Du husker det ikke fordi hun bare kom om natten.
De er som en ninja. Du oppdager dem aldri.
Elyse sa hun var kjempeflink.
Si at du ikke har leid en til meg.
- Å nei, det har du. - Hør her, Marlo.
Du har mye på gang. Jeg vet at graviditeten ikke var planlagt.
Og ja, det er jo fantastisk. Det er et mirakel, bla bla bla.
Det må ikke gå som sist.
- La være. - Jeg elsker deg.
- Nå er du kvalm. - Drew må fikse protostrukturer.
Og du må være lykkelig. Særlig for Jonahs skyld ...
Jeg kjenner det blikket. Du syns det er noe overklassetull, -
-som bare rike rasshøl finner på.
Men jeg ble ikke født som det. Vi vokste opp i samme møkkahøl-
- med samme møkkaforeldre, samme møkkabrune Buick.
Og Marlo, slutt å trasse, og ring henne.
Hun har gode anbefalinger.
- Vi kan ikke sette bort hele livet. - Det lyder egentlig ideelt.
- Ikke våkne fem ganger hver natt. - Du våkner da aldri.
Jeg har ikke pupper.
- Ikke ennå. - Jeg kan ikke gjøre noe.
Det er greit. Du får et travelt år.
Jeg har flere forretningsreiser. Klarer du deg?
- Skatt? - Hva?
- Hvor ble det av deg? - Sa du noe?
Hei. Vi kommer for å føde.
Dette vil føles litt kaldt. Det kommer et stikk nå. Tre, to, en.
Og snart kjenner du ikke noe. Godt gjort.
Kveldens tema er havfruer.
Vi hyller havfruenes skjønnhet med alle våre modeller.
- Pust. - Kom, kom, kom.
- Du har fått ei jente. - Er du okay?
Hei, skatt.
Hei. Er hun ikke søt?
En minikopi av deg, Marlo. Se på de leppene.
Gid vi kunne bli. Vi skal på talentkonkurranse på Emmys skole.
- Hva skal hun opptre med? - Pilates.
- Legger du henne bort i sengen? - Ja.
Ta det rolig, da. Gratuler pappa når han våkner.
- Ha det. - Ha det.
Snakket dere om nattbarnepiken?
Hun ville aldri la en fremmed passe barnet sitt.
Fordømmer hun våre valg?
Jeg vil ha igjen søsteren min. Hun har vært sluknet i flere år nå.
Prøv å få Drew til å overtale henne.
Drew hater meg.
- Hørte du det? - Det er ikke nok.
- Jeg tisset. Er det så viktig? - Ja, ellers må du ha kateter igjen.
Jeg tisset! Det ligger der nede i skåla. Ta en urintest.
- Vis meg at du kan tisse. - Hvor mye tiss må du ha?!
Skal jeg sprute en gullfontene ut over hele badet?
Du må hvile, du.
Jeg må bare tisse.
Så pen du er.
- Hvor er beina mine? - Så sprøtt. Vi er jo havfruer.
Nei, nei!
Slipp. Jeg kommer for sent.
Hei. Takk, Dallas.
- Vi har en liten gjest i dag. - Hun sover.
Nå er barnehageklassen slutt snart, så jeg vil snakke om Jonah.
Vi finner en hjelpelærer. En. Vi må bare skaffe penger.
Da dere søkte opptak, spurte vi oss om skolen passet for Jonah.
Men vi elsker familien, din bror og hans kone.
Jeg har forstått jeg bare fikk plass takket være ham.
Det stemmer ikke.
De er generøse bidragsytere. Dere skyldte dem en tjeneste.
Vi tror Jonah vil trives bedre på en annen skole.
- Dere utviser ham. - Nei. Bortvisning er en straff.
Vi kaller det fristilling.
Det fins steder som passer bedre for barn som Jonah.
- Og hva betyr "barn som Jonah"? - Han er sær.
Hvorfor sier alle at han er sær hele tiden? Hva betyr det?
Er han et barn eller en ukulele? Si hva du mener.
Du tror Jonah er tilbakestående. Og han ødelegger for de andre, -
- som sitter og leser "Iliaden", eller hva faen de nå leser.
Jeg beklager min retarderte sønn. Unnskyld, "sære" sønn.
- Han er et lommeur. Faen heller! - Nei! Jonah er oppvakt.
Han passer bare ikke inn.
- Du hater gutten. Du hater oss. - Nei. Han passer bare ikke inn.
- Dallas, følger du henne ut? - Du rører meg ikke.
- Du skal ikke gå herfra sånn. - Jeg går herfra sånn hver dag.
Du ser det bare ikke. Sånn er jeg når jeg ikke sleiker deg i ræva.
Hun har det fint.
Faen ...!!
Ta den, da. Vær så snill ...!
- Hei, folkens. - Hei, far.
Få et smil. Har du et smil til pappa?
Ja, der var pappas smil.
Frossenpizza, herlig.
Det er da ikke skjermtid nå?
Greit for meg. Det er din regel.
- Jeg ringte nattbarnepiken. - Gjorde du?
- Å ... - Hva er det?
Craig betaler, og det får vi vel høre.
Da avlyser jeg det. Du passer ditt.
Jeg lager mer kaffe og kutter ut søvn.
Det var ikke sånn ment. Er du okay?
- Har mor det bra? - Jeg vet ikke.
Hun kommer halv elleve.
Jonah!
Mor! Hva er galt med kroppen din?
Hei. Jeg er Tully.
- Du må være Marlo. - Ja.
- Får jeg komme inn? - Ja.
Hvem har vi her?
- Mener du babyen? - Ja. Hva heter hun?
Hun heter ... Mia.
- Mia. - Ja. Mor het det.
Jeg ville bruke det, men så ble det et motenavn.
- Min sønn har to Mia i klassen. - Og så?
Samme om det er et motenavn, vel? Det er vakkert.
Unnskyld, hvor gammel er du? Altså ikke for ...
- Jeg trodde bare ikke ... - Det spørsmålet får jeg ofte.
Jeg er eldre enn jeg ser ut til.
Jeg ...
Hva?
- Hvordan pleier det å fungere? - Hvordan vil du ha det?
- Jeg vet ikke. - Okay.
Jeg er her for å passe på deg.
- Jeg trodde du skulle passe barnet. - Du er jo barnet, så godt som.
Selv om hun har vært i verden i tre uker, -
-er hennes DNA fortsatt i deg.
Cellene hennes blir i blodårene dine i årevis.
Og selv om Mia her en dag blir helt selvstendig, -
- er hun fortsatt mest en forlengelse av deg.
Hun kjenner duften, stemmen, hjerteslaget ditt.
Og du kjenner henne aller best. Du har bygd henne fra topp til tå.
"Og nu i seng."
- Hva? - Samuel Pepys.
Han skrev dagbok på 1600-tallet i England.
Nettopp. Samuel Pepys.
Jeg tar meg av Mia her nede, og du går opp og får sove.
- Klarer du å ...? - Vi har vugge og bleier. Alt er bra.
Ikke sant? Ja.
Jeg vekker deg når hun skal ammes.
God natt.
- Hei. - Nattbarnepiken er nede.
Hvordan er hun?
Rar.
- Hva? - Rar.
Lar du henne være der nede med Mia?
Ja, jeg gjør vel det.
Jonah. Hold opp.
Jonah! Hold opp!
Jonah! Hold opp.
- Herregud ... - Mor.
- Hva? - Hei.
Rolig. Hun er klar nå.
- Får jeg ...? - Ja.
- Bra sånn? - Ja.
Hvorfor er det så rent her?
- Var hun på soverommet vårt i natt? - Ja.
Hun kom med Mia, så jeg kunne amme og satt i skyggen og ventet.
- Nifst. Hvorfor våknet jeg ikke? - Ja, den som visste det ...
Og så gikk hun ned og hakket åtte års skitt av gulvene.
- Kanskje hun er et nattvesen. - Ja, husker du Sarahs hamster?
- Det hjulet gikk hele natten. - Hun åt sine egne unger.
- Jeg må ha vann. - Kampen har ikke begynt ennå.
Hun bare tok over.
Hun visste akkurat hva hun skulle gjøre.
- Som meg i sengen. - Nei, hun holder øyekontakt.
Hvordan har du det?
Jeg kan ikke huske sist jeg sov sånn.
- Jeg ser farger igjen. - Kan vi beholde henne?
Hun er ikke en hund.
Hun vil det alle vil. Å bli elsket, ha en kjæreste.
Hun liker visst machotypen. En mann som tør ta tak.
Hei.
- God kveld. - Takk for at du vasket huset.
- Det behøvde du ikke. - Det var en fornøyelse.
Jeg er som Saudi-Arabia. Jeg har et energioverskudd.
- Hva er det? - Gud, unnskyld.
Nei, men hva er det?
Det er en realityserie som heter Gigolos.
- Hva handler den om? - Gigoloer.
- Hvem er han? - Det er Brace, den eldste gigoloen.
Betaler kvinner ham for sex?
Nei, han er for gammel nå, så nå er han med og leder det.
- Nå slår jeg det av. - Nei! Du liker det jo.
Nei. TV-en bare gikk.
Ikke være flau overfor meg. Da går dette her aldri.
Jeg er ikke vant til at noen gjør noe for meg.
Så lat som om jeg er Brace.
Du er nok heller Ash.
Den tantriske, indiske gigoloen.
Han mediterer og kan japansk.
Konnichiwa.
Jeg går opp og ser film sammen med Drew.
Kos dere.
Jeg kan ta på hodetelefoner, hvis dere vil bråke litt.
Nei da, vi har ikke ...
Det går bra.
Hei, et godnattkyss.
- Hun er en annen i morgen. - Det er søtt.
Hun vokser litt i løpet av natten.
Det gjør vi også.
Hei, lille skatt. Kan du si god natt til mor?
- God natt. - God natt.
- Hun suger seg godt fast. - Ja, hun er som rur.
Hvis hun er rur, er du da en båt eller en hval?
Jeg vet ikke.
Rur skader båter, men ikke hval.
Rur på en hval er bare en harmløs liten parasitt.
- Likner hun de andre barna? - Ja, hun likner min datter Sarah.
- Hvordan er Sarah? - Hun er åtte.
Hun har begynt å bli for selvkritisk.
Jeg er bekymret. Jenter får det ikke lettere med alderen.
Nei, det får de ikke.
- Hva med Jonah? - Jonah er skjønn.
Altså, han sliter meg ut.
Vi vet ikke hva det er med ham.
Tre leger har undersøkt ham nå, og sier bare at han er atypisk.
Han har atferdsavvik, og mye angst.
Vi ...
Vi børster ham.
Hver kveld strigler jeg ham over hele kroppen, som en hest.
Hvorfor?
Psykologen sier han blir mindre overfølsom i hverdagen.
Vi har ikke råd til psykolog mer, -
- så jeg så på YouTube-videoer og lærte meg det.
Det heter 'Willbargers børsteprotokoll'.
Protokoll, du? Lyder offisielt.
Offisielt jævlig.
Du virker som en god mor.
Gode mødre ber på klassefest og casino-kvelder.
De baker cupcakes som ser ut som Minions.
Alt sånt som jeg er for trøtt til.
Jeg blir sliten bare av å kle på meg.
Jeg åpner skapet og tenker: "Har jeg ikke akkurat gjort dette?"
Det er ulempen med en planet med en kort soldag.
På Jupiter er den enda kortere.
Du er som en faktabok for fjerdeklasse-nerder.
Hva driver du med?
Jeg jobber med HR for et selskap som lager proteinbarer.
Godt at jeg studerte litteratur på universitetet.
Hva hadde du lyst til?
Hvis jeg hadde en uoppfylt drøm, kunne jeg blitt sur på verden.
Nå er jeg bare sur på meg selv.
Du er tom.
Ja ...
Jeg mener dette brystet. Hun er ferdig.
Hei, lille bjørn.
Marlo?
Jeg skal hjelpe deg med alt. Ikke bare Mia.
Man kan ikke lappe småhull, man må tette den store sprekken.
Det er veldig lenge siden noen har tetta sprekken min.
- Skal vi ha en god dag i dag? - Mjau.
- Er du en liten kattunge? - Mjau.
Hva i ...
Hei! Er det greit med kake? De er uten nøtter.
- Mor har laget dem. - Jeg tar denne.
Hei, Mia.
Hei. Jeg vil gjerne unnskylde for det forleden.
Jeg har med en olivengren. Egentlig en cupcake.
Hvem vil vel ha olivengrener?
Beklager at det bare er en, Dallas.
Og jeg forstår det med Jonah. Noen ganger passer det bare ikke.
- Dere finner det rette stedet. - Ja, vi gjør vi.
Katie Kazoo sier det ikke skal være regler på skolen.
- Hva er konsekvensen av det? - Jeg vet ikke.
Hvis George tar ti desserter, hva skjer da?
Kom, det er middag.
Herregud!
- "Gid, hun kan steke kylling"? - Ja, faktisk.
Det er lett. Du fyller skroget med sitron, salt og pepper, ferdig.
- Er skroget rumpa? - Nei, det er ekkelt.
- Hva er det? - Hullet der innvollene satt.
- Det er verre enn rumpa. - Ja, Sarah.
Det er mord ...
Der er hun jo.
- Hei! - Hei.
- Har du hatt en god dag? - Ja.
Unnskyld, jeg holder på å dø av sult.
- Hva gjør du om dagen? - Det samme som hver dag.
Prøver å overta verden.
Nei, jeg sover, for det meste.
- Det høres fint ut. - Hei!
- Hei der. - Takk for småkakene.
Bare hyggelig.
- Jeg trekker meg tilbake. - God natt.
Hei, lille bjørn. Du begynner å likne på mor.
Og en dag pakket han kofferten og dro.
- Flyet går tidlig. - Portland?
Phoenix. En serverfarm.
Du kan ikke bestille sete, så jeg vil være tidlig ute.
- Går det bra her hjemme? - Ja.
- Har hun det bra? - Ja.
Og hvordan har du det?
Jeg har det fint.
Bra.
- Er du spent på den nye skolen? - Jeg er redd.
Jeg er voksen, og jeg er også redd for nye ting hele tiden.
- Som babyen? - Jeg er ikke redd for babyen.
- Hva er det? - Jeg må tisse.
Kom, skynd deg.
Er du sikker på at ingen trekker ned?
Det er ingen der inne. Det lover jeg.
- Det må ikke bråke. - Jonah, det er ingen der inne.
Unnskyld. Ingen hørte det. Hold opp, Jonah.
Stopp, Jonah. Verden er full av bråk. Verden er et bråkete toalett.
Hei. Hva skjer, kamerat?
Han liker ikke høye lyder. Unnskyld. Vi går nå.
Nei, dere behøver da ikke gå.
Hei.
Skal vi henge her litt og være trær?
Kan dere løfte opp foten sånn?
Kan dere lage greiner også?
Godt gjort.
Pust dypt inn.
Og så rister du av alle bladene.
Går det ikke bedre nå?
Du trenger ikke unnskylde. Og du skal ikke gå.
Du har ikke gjort noe galt.
Fint. Ha det gøy på skolen.
Mor?
- Hvorfor går du med sminke nå? - Jeg vil bare se fin ut.
- Liker du det ikke? - Jo, men du ser annerledes ut.
Som Draculaura.
- Hvem er det Draculaura er? - Draculas datter i Monster High.
Og Monster High er en highschool for monstre, hva?
Ja.
- Hva er det med Draculaura? - Hun er 1600 år gammel.
Det stemmer ganske bra.
- Alt i orden? - Jada.
Hva? Å, det er melk. Jeg lager melk.
Er det Sangria?
Ja, det minner meg alltid om studiedagene.
- Du er jo en ekte husmor. - Fordi jeg lager sangria?
De lager sangria i fengselstoaletter.
De kaller det 'pruno'. Skal vi?
Fy fader! En fyr jeg kjente hadde sitt fullt av vann.
- Skål. - Skål.
- Har Drew aldri spurt om meg? - Jo. Han syns det er litt sært.
- Liker han å være far? - Ja. Som fedre nå er.
Han arbeider mye. Så kommer han hjem og leser lekser med dem.
Vi smører matpakker sammen.
Så går han opp, tar på øreklokker, dreper zombier, og svimer av.
- Har dere aldri ...? - Sex? Ikke på flere måneder.
Vi liker å spise ute, men får aldri valgt restaurant.
Og er vi overhode sultne?
Hvorfor snakker dere ikke om det?
- Har du kjæreste? - Ja. Jeg har flere.
Jeg var også sånn.
Jeg red alle hestene på karusellen før jeg møtte Drew.
Og hvilken hest var Drew?
Drew var benken.
- Men du elsker ham. - Ja.
Helt klart. Jeg vet jeg valgte den rette.
Hvorfor har dere ikke sex da?
Jeg bærer på en baby hele dagen. Det er meg og henne. Det er primalt.
Som to gorillaer i dyrehagen.
Så blir det kveld, og så skal jeg bare skifte gir?
"Hei, nå er jeg sexy."
"Se brystene mine, nå er de til sex ..."
- Jeg skjønner. - Selvfølgelig gjør du det.
Jeg liker Drew. Altså, det jeg har hørt om ham.
Barna mine skal ikke vokse opp som jeg gjorde.
Jeg hadde tre stemødre. Det var helt sprøtt.
Javel. Da må vi fikse dette.
For Drew må få ladet opp batteriene sine.
- Batteriene sine? - Batteriene sine.
Hva tenner han på?
Jeg så browserhistorikken hans. Det var helt normale ting.
Som ...?
Hva da? Du må fortelle det.
- Han dreper meg. - Er det sprø greier?
Nei.
Da han gikk på highschool, var han oppvasker på en diner.
Servitrisene hadde drakter og sånne små hatter.
Det har han fantasert om siden.
- Er det alt? - Ja.
- Jeg trodde det var noe skummelt. - Hos oss? Nei.
Jeg kjøpte faktisk en sånn drakt, jeg ville overraske ham.
- Men jeg fikk aldri gjort det. - Hvorfor ikke?
Nå har jeg blodårer på beina, på brystene, -
- blodårer på blodårene. Kroppen min er et 3D-kart over en slagmark.
- Har du drakten ennå? - Ja.
Hvor er den?
- Den er jo så kul. - Få se!
En sandwich?
Behold den.
Du har ikke født barn.
Skal jeg ha den på når vi går opp?
- Opp? - Ja.
Det mener du ikke ...
Kom.
Vent litt. Er det en femtitalls diner?
- Nei, bare en vanlig diner. - Skal jeg være freidig?
Nei, bare en søt servitrise, som ikke snakker for mye.
- Hei. - Hei.
Vi har visst ikke møttes før. Du har ikke sett menyen vår.
- Jeg anbefaler vår milkshake. - Hva er dette?
Bare spill med, Drew.
Vi har veldig gode kaker også. Og jeg har deilig, varm kaffe.
Fint.
- Jeg forteller deg hva han liker. - Takk. Jeg er under opplæring.
- Skal vi snakke om i natt? - Vi må ikke.
- Det var ganske deilig. - Var det?
Ja, er du gal? Hei, kamerat.
Jeg drømte om en kamel.
- Var du ute i ørkenen? - Nei, hjemme.
- Tullete. Vil du ha pannekaker? - Ja.
- Skal vi lage Mikke Mus? - Sist fikk han bare ett øre.
I dag er en toøres dag. Jeg kjenner det på meg.
- Dere hadde rett med nattbarnepiken. - Har dere ringt henne?
- Det forandret alt. - Tenk at Marlo kunne overtales.
Hun virker så ... våken.
- Ja, det er merkelig, for ... - Stevie Nicks. Stevie!
- Det er for mørkt! - Mer lys, mer lys.
Mer lys, mer lys.
- Gi deg. - Mer lys, mer lys.
- Mørkere. - Mer lys.
- Mørkt. - Mer lys.
Perfekt!
Hei. Beklager at jeg er sen. Det skal ikke gjenta seg.
Hva er i veien?
Ikke noe. Jeg er bare i et jævlig forhold.
- Hvilket av dem? - Hun jeg bor med.
- Hun lager bråk. - Jeg har alltid elsket den typen.
Hun går amok når jeg tar med en fyr hjem.
- Er hun religiøs? - Hun kneler mye foran toalettskåla.
Kan du ikke få deg et eget sted?
Jeg sitter for dypt i det.
Ikke gjør det personlig, da. Bare si du trenger luftforandring.
Lyve? Jeg vil heller være ærlig og si vi har det bedre hver for oss.
Det vil såre henne. Og det vil du angre.
Jenter gror ikke sammen.
- Jenter gror sammen. - Nei.
Vi prøver å se bedre ut, men vi er sparklet til med dekkstift.
Faen ...
- Kan vi gå ut? - Ut i hagen, ja?
Nei, ut. På byen.
- New York? - Ja, vi tar en drink.
- Hvem skal passe Mia? - Hun har da fortsatt en far?
Mia har sovet hele natten en uke nå. Drew merker ikke at vi er vekk.
Tully, ta fri i kveld. Jeg klarer meg fint.
Marlo, du trenger en frikveld.
En god mor må stelle godt med seg selv. Vi har fortjent en bytur.
En vill bytur på Manhattan er ikke å stelle godt med seg selv.
Du har rett. Vi drar til Brooklyn.
Vi skulle tatt en Uber.
Jeg kjører hjem. Vi tar et par glass, så kjører jeg oss hjem.
- Hvorfor er du så snill med meg? - Du betrodde meg Mia.
- Det betyr virkelig noe. - Det gjør vel det.
- Og jeg betrodde deg mitt liv. - Hva mener du?
- Du kunne drept meg. - Hvorfor skulle jeg det?
Det har du sikkert tenkt på.
For en jævlig ting å fleipe med!
Det er det!
Gud, jeg trenger en bourbon.
Det drikker jeg også!
Her er vi. Min gamle bydel.
- Jeg bodde her i ni år. - Molekylene dine var overalt.
Da var det ikke så pent. Se, et bakeri for hunder.
- Hva var det før? - Et bakeri for mennesker.
Folk spiste hvitt mel da.
- Hei. To Maker's. Rene. - Jepp. Ikke noe vann?
- Jeg er tørst, ikke skitten. - Okay.
Jeg husker da gutta så sånn på meg.
- Han så på deg. - Ingen vil knulle mor.
Det fins en hel pornogenre om sex med mor.
Hvis du tar et treskip og bytter ut et bord hvert år, -
- vil skipet til slutt være bygd av bare nye bord.
Ikke noe av det opprinnelige er igjen.
Er det fortsatt samme skip? Eller er det et nytt skip?
Et nytt skip. Ikke noe er bevart, så det er et nytt skip, skatt.
Nouveau bateau.
Okay. Hva med mennesker?
De fleste cellene i kroppen har delt seg og er ikke som da du ble født.
Da er jeg ikke meg selv, uten de opprinnelige delene.
Det er en del av oss som ikke kan regenereres.
- Hvilken da? - Hørselscellene i øret.
De kan ikke vokse ut igjen.
- En av yndlingssangene mine! - Ditto. Derfor satte jeg den på.
Violet og jeg hørte på den hele tiden.
Vi bodde sammen her i Bushwick for lenge siden.
Det var vår sang.
Jeg elsket henne. Jeg var veldig forelsket i henne.
- Jeg ville ... Å gud! - Hva er det? Er du okay?
- Jeg vil fortelle deg noe. - Nei, jeg først.
Kom med noe bra, da. Jeg vil bekjenne all dritten min.
- Jeg må dra. - Hvor da?
Jeg kan ikke arbeide for deg lenger.
- Jeg ville ikke si det hjemme. - Slutter du?
- Du kan ikke slutte. - Jeg må.
Skal du til en annen familie?
Du må bli litt til.
Jeg trenger hjelp av deg.
- Vær så snill? - Jeg kan ikke.
Marlo ...
Hvor skal du? La meg kjøre deg hjem.
- Du kan ikke kjøre! - Jo, jeg er helt fin.
Vi lar bilen stå og tar en drosje.
- Nei. Drew blir sur. - Hvorfor vil du dra? Hvorfor?
Jeg skulle hjelpe deg over en kneik. Jeg må videre nå.
Fint. Du har sikkert store planer.
Tjueåra er herlige. Det er de.
Men så kommer trettiåra dundrende som en søppelbil i grålysninga.
Hva gjør du når den søte rumpa di siger-
- og føttene dine eser ut for hver graviditet?
Livet som "frie og ubundet" slutter å være sjarmerende.
- Det blir bare stygt. - Jeg er ikke redd for fremtiden.
- Det burde du være. - Du syns du er en fiasko.
Men du fikk oppfylt din største drøm.
Det monotone hverdagslivet du avskyr, er din gave til dem.
Du våkner hver dag og gjør det samme for dem dag ut og dag inn.
Du er kjedelig. Ekteskapet ditt er kjedelig, huset ditt er kjedelig.
Men det er utrolig! Det er den store drømmen.
Å bli voksen og kjedelig og skape en trygg barndom for barna dine.
- Jeg er ikke trygg. Jeg er redd. - Marlo!
- Hvor skal vi? - Til det gamle stedet mitt.
Du bor ikke her lenger.
Faen, har de fått lobby nå? Med møbler og alt!
- Vi drar hjem. - Nei, Violet bor her ennå.
Hun slipper oss inn. Og hun vil like deg skikkelig.
Bare vær forberedt på det.
Bare jeg kunne la deg gå opp dit. Men det er jo ingen der mer.
- Det er her. Se. - Kom. Vi går.
Turen var din idé. Hvorfor dro du meg med?
Vi kom for langt ut.
Kom her. De er skikkelig fulle.
Jeg trenger Mia. Jeg må hjem og amme.
Nei, det skal du ikke. Du er dritings.
- Jeg savner henne. - Du ser henne snart igjen.
Men hun er ikke den samme i morgen. Jeg vil ikke at hun skal vokse.
Jo, det vil du.
Kom her. Jeg hjelper deg.
Vi går inn her.
Unnskyld.
Herregud!
Vent, vi gjør mirakler her inne!
Det virker ikke.
Jeg har det.
Denne kompressen kjennes ut som barnelepper.
Sånn.
- Nå må vi bare klemme ut litt. - Okay.
Herregud!
Faen!
Hold deg våken.
- Jeg er så trøtt. - Ja, men bli her hos meg.
- Vi må snakke om et eller annet. - Vi snakker hele tiden.
Som folk i en spansk grunnbok.
Maria og Julio klapper heller aldri igjen.
Hva skal jeg gjøre uten deg?
Du skal passe godt på deg selv. Du skal dusje hver dag.
Du skal bruke tanntråd.
Få en pedikyr av og til, selv om du hater at noen tar på føttene dine.
Noe så platt.
Vi er nesten hjemme.
Der er den varme sengen din, og de tre gullklumpene dine.
Den knirkende trappen.
Verdens tynneste dusjstråle.
Vi er nesten hjemme.
- Hei. Er du Marlos mann? - Ja. Hei. Jeg heter Drew.
Jeg er dr. Smythe fra Psykiatrisk. Kan vi prate litt om Marlo der ute?
Har hun hatt psykiske problemer før?
Nei.
Eller, jo. Det var en ganske sterk depresjon da sønnen vår ble født.
Men det er helt annerledes nå. Hun har klart det kjempefint.
Broren hennes ga oss nattbarnepike, så hun får hjelp, hun får søvn.
Vi tror faktisk hun lider av ekstrem utmattelse og søvnmangel.
Jaha? Altså ... Hvordan kan det ha skjedd?
Hun virker som om hun har det bedre enn noensinne.
Det har jo vært et par episoder der hun ikke var helt seg selv.
Jeg ville aldri ha trodd hun ville kjøre i beruset tilstand.
Eller kjøre uten å si det, så ingen passer barna.
Var du ikke hjemme?
Jo. Du har rett. Jeg var hjemme.
- Og hva med nattbarnepiken? - Nei. Jeg vet ikke hvor hun var.
Jeg vet ikke så mye om henne. Kan jeg gå inn til henne igjen?
Du må fylle ut noen papirer. Så snakker vi mer senere.
Okay, takk.
- Marlo Moreau. - Ja. Har du forsikringsbeviset?
Ja.
- Hei, Drew. Hvordan går det? - Hei.
- Jeg aner ikke hva som skjer. - Pasientens fødselsdag?
- 06-07-77. - Får vi se henne?
- Bor dere på samme adresse? - Ja.
- Hun er trøtt ... - Hva er pikenavnet hennes?
- Tully. T-U-L-L-Y. - Hva kan vi hjelpe med?
De siste fire tall av personnummeret?
Hei.
- Du ser litt mørbanket ut. - Du skulle sett elva.
Det er jo klart at vi ikke kan treffes mer.
Jeg vil ikke at du skal dra.
Jeg kom bare for å få deg gjennom faresonen.
Hva skal jeg gjøre nå?
Du gjør det du må gjøre. Og så gjør du det igjen.
Jeg er eldre enn deg. Hvorfor er du så mye klokere?
Fordi jeg er 26 år.
Alt jeg har er tid til å tenke på ting.
Så synd at du vil glemme alt etter tre graviditeter.
Jeg har nettopp begynt å lære italiensk. Glemmer jeg det?
Du kommer aldri lenger enn til "God kveld". Beklager.
Takk for at du holder liv i meg.
I like måte.
- Ciao. - Ciao.
Hei.
Jeg er så lei for det.
- Fordi jeg lot det skje med deg. - Du gjorde ikke noe.
Det er problemet. Jeg var så oppslukt av barna og arbeidet-
- og passet ikke på deg. Jeg forsto ikke hva som skjedde hver natt.
Jeg trodde det gikk så bra.
Det gikk jo så bra. Var jeg ikke flink?
Faen heller. Jeg ville ikke at du skulle være "flink".
Jeg vil bare ha deg. Og jeg vil du skal ha det godt.
Hvis du har lyst til å dra din vei eller noe-
- så forstår jeg det. Det har jeg og av og til, men jeg gjør det ikke.
Jeg elsker oss.
Det gjør jeg også.
Greit, er du klar?
Sett deg.
Vi tar armene dine.
- Er du klar? - Mor, virker dette?
Hva mener du?
Jeg vet ikke helt hva det skal gjøre.
Jeg vet det heller ikke riktig.
- Liker du at vi gjør det? - Jeg liker å sitte her med deg.
Jeg liker også å sitte her med deg.
- Og det føles egentlig veldig fint. - Det er kanskje det viktigste.
Kanskje vi ikke trenger børsten.
Okay.
Jeg elsker deg.
Jeg elsker deg også.
Oversettelse: Tron Furu Scandinavian Text Service 2018